Wigan-eier stemples som rasist av tidligere Solskjær-sjef
Onsdag ansatte Wigan-eier Dave Whelan Malky Mackay, mannen Ole Gunnar Solskjær i sin tid etterfulgte i Cardiff. Det skulle Whelan kanskje aldri gjort - i hvert fall ikke om han ønsket ro rundt sin egen personlighet og klubben han styrer.Etter at Mackay fikk fyken av den malaysiske Cardiff-eieren Vincent Tan, kom det nemlig frem at manageren og tidligere rekrutteringssjef i Cardiff, Iain Moody skal ha sendt ut en rekke tekstmeldinger med støtende innhold til hverandre. Meldingene dem i mellom skal blant annet ha vært sexistiske, homofobiske og kjønnsdiskriminerende, og fortsatt pågår etterforskningen hos Det engelske fotballforbundet (FA). Derfor tok ikke langt tid før to sponsorer, deriblant én draktsponsor, trakk seg som sarambeidspartner med Championship-klubben etter at ansettelsen av Mackay var et faktum. Det førte til at eier Whelan gikk ut og forsvarte ansettelsen, men da ble vondt til verre for ham. Whelan mente nemlig at meldingene som er under etterforskning ikke er så ille.Mackay skal ha sendt en melding der det rasistiske ordet «chink» er i bruk, og en melding som sier følgende om fotballagent Phil Smith: «Det er ingenting som å se en jøde som ser penger gli ut av hendene sine». - Jeg tror Mackay bare mente at alle, også jøder, liker penger. Jøder liker ikke å tape penger, men ingen gjør jo det, forklarer Whelan til The Guardian. På spørsmål om han selv mener at jøder er mer opptatt av penger enn andre, lirte han av seg denne strofen. - Jeg tror faktisk at jøder jakter penger mer enn andre, men jeg synes ikke det er en fornærmelse. Uttalelsene har senere blitt fordømt av flere, Whelan er blitt kalt antisemittisk og han har prøvd å unnskylde seg i ettertid, uten at den ble akseptert fra det jødiske samfunn i England, ifølge The Guardian. Heller ikke ordet «chink», som er rasistisk overfor kinesere, fant Whelan noe i veien med. - Hvis en engelskmann sier at han aldri har kalt en kineser for «chink», lyver han. Det er ikke noe galt i det - det er som å kalle en engelskmann for brite, mener Whelan.Det er ikke Vincent Tan, Solskjærs tidligere sjef og som selv har en del ville påfunn på CV-en, enig i. - Dette er en rasistisk klubbeier som har ansatt en rasist, sier Tan, som ga Mackay fyken, til BBC. - Jeg håper det stopper der, med to rasister i Wigan, og at det ikke baller på seg til 2000 eller 20.000, sier Tan videre. Whelan har ikke ønsket å kommentare Tans utsagn, men sikkert er det at klubben sliter i Championship. Klubben, som for to sesonger siden vant ligacupen på bekostning av Manchester City, ligger tredje sist på tabellen.
Det har stormet rundt Wigan-eier Dave Whelan (77) etter at han ansatte Ole Gunnar Solskjær (41) sin Cardiff-forgjenger Malky Mackay (42). Nå stemples han som rasist av Cardiff-eier Vincent Tan (62).